CELEX: C2006/294/92
Language: sl
Date: 2006-12-02 00:00:00
Title: Zadeva T-153/04: Sodba Sodišča prve stopnje z dne 27. septembra 2006 — Ferriere Nord proti Komisiji ( Konkurenca — Globa — Kršitev člena 81 ES — Pooblastila Komisije pri izvrševanju — Rok zastaranja — Člena 4 in 6 Uredbe (EGS) št. 2988/74 — Dopustnost )

2.12.2006   
            
            
               SL
            
            
               Uradni list Evropske unije
            
            
               C 294/44
            
         Sodba Sodišča prve stopnje z dne 27. septembra 2006 — Ferriere Nord proti Komisiji
   (Zadeva T-153/04) (1)
   
   („Konkurenca - Globa - Kršitev člena 81 ES - Pooblastila Komisije pri izvrševanju - Rok zastaranja - Člena 4 in 6 Uredbe (EGS) št. 2988/74 - Dopustnost“)
   (2006/C 294/92)
   Jezik postopka: italijanščina
   Stranki
   
      Tožeča stranka: Ferriere Nord SpA (Osoppo, Italija) (Zastopnika: W. Viscardini in G. Donà, avocats)
   
      Tožena stranka: Komisija Evropskih skupnosti (Zastopniki: A. Nijenhuis in A Whelan, zastopnika, skupaj z A. Colabianchijem, avocat)
   Predmet
   Predlog za razglasitev ničnosti odločitev Komisije, ki so bile sporočene z dopisom z dne 5. februarja 2004 in s telefaksom z dne 13. aprila 2004, o še neporavnanem znesku globe, ki je bila tožeči stranki naložena z Odločbo Komisije 89/515/EGS z dne 2. avgusta 1989 v zvezi s postopkom na podlagi člena 85 Pogodbe EGS (IV/31.553 — Varjene jeklene mreže) (UL L 260, str. 1).
   Izrek
   
               1)
            
            
               Odločitvi Komisije, ki sta bili sporočeni z dopisom z dne 5. februarja 2004 in s telefaksom z dne 13. aprila 2004, v zvezi z neporavnanim zneskom globe, ki je bila tožeči stranki naložena z Odločbo Komisije 89/515/EGS z dne 2. avgusta 1989 v zvezi s postopkom na podlagi člena 85 Pogodbe EGS (IV/31.553 — Varjene jeklene mreže), se razglasita za nični.
            
         
               2)
            
            
               Komisiji se poleg lastnih stroškov naloži plačilo stroškov, ki jih je priglasila tožeča stranka.
            
         
      (1)  UL C 168, 26.6.2004.